Ribe Stifts Adresseaviser, 1846-11-02
J den slesvigske Stænderforsamling ere følgende Propositioner fremkomne: 1) At Forsamlingen skulde beslutte et Andragende til Hs. Maj. Kongen om at han vil fatte den Beslutning ogsaa som Hertug af Slesvig at tiltræde det tydske Forbund (!) og i denne Henseende træffe de fornødne Foranstaltninger med Forbundsforsamlingen ved Underdommer Hansen i Leck; 2) Andragende om at Hs. Maj. atter vil forelægge Forsamlingen Patentet af 7. September d. A. betræffende en forandret Jndretning i Forretnings gangen hos Hertugdømmerne Slesvigs og Holsteens Provindsial-Regering (ved Etatsraad Luders); Andragende om at Hs. Maj. vil forandre det nuværende Regjeringssystem paa en til den offentlige Retfærdigheds Fordringer svarende Maade og derfor foretage den derved nødvendige Omskiftning med sine Raadgivere og navnlig snarest muligt afskedige Kancelliepræsident C. v. Moltke ved Dr. Gulich); 4) Andragende om en Petition til Hs. Maj. om at Høistsamme atter vil tage det aabne Brev tilbage(ved Jnspecteur Tiedemann); 5) Andragende om en Petition til Hs. Majest. Kongen om at Høistsamme vil forelægge den næste Stænderforsamling Lovudkast til at Hertugdømmerne Slesvigs og Holsteens Adminastration samlede adskilles fra Kongeriget Danmarks, isærdeleshed hvad Finantserne og Militair forfatningen angaaer, og en aldeles særskilt Forvaltning oprettes for Hertugdømmerne (ved Etatsraad Esmarch); 6) Andragende om en Petition til Hs. Maj., at Udkast til Jndførelsen af almindelig Værnepligt i Hertugdømmerne maa forelægges den næste Stænderforsamling. – J det andet Møde gjorde Præsidenten Forsamlingen opmærksom paa, at 108 Adresser vare indløbne til Stænderne, og fremhævede "at i alle disse de secundaire materielle Jnteresser vare stillede i Baggrunden, og det ene store Spørgsmaal, som angaaer Hertugdømmet Slesvigs statslige Existents og Selvstændighed, dets offentlige Ret og nationale og politiske Udvikling, ganske og aldeles udgjorde Jndholdet, som et Exempel herpaa oplæste han den fra Sylt indgaaede Adresse. Som et Beviis paa hvorledes det staaer til med Politimagtens Udøvelse imod Bevægelsen i den offentlige Stemning i Slesvig oplæste Præsidenten en Attest fra Gaardeier C. Detlefsen fra Vidding Herred, hvori det hedder: Under Dags Dato var jeg hos Kammerherre v. Krogb; han forlangte at see de Petitioner, som Sognet Rødenæs agtede at afgive til Stænderforsamlingen i Slesvig, forsynede med circa 46 Underskrifter. Da jeg havde givet ham dem, lagde han dem under Beslag og beholdt dem. - Man skulde nu gaae over til Motiveringen af det af Advocat Dr. Gulich stillede Andr. om, at overgive en Adresse til Hs. Majestæt. Førend Andrageren imidlertid kunde begynde sit Foredrag, reiste Commissarius v. Scheel Jndsigelse mod den intenderede Adresse, idet han bemærkede, at en Saadan laae udenfor den lovlige Jnstruction, og at Loven ikke forpligtede Commissarius til at modtage en Adresse og tilstille Regjeringen den; han tilføiede endvidere, at han havde villet fremkomme med denne bemærkning, for forud at gjøre Forsamlingen opmærksom paa, at det vilde afhænge af ham om han vilde modtage Adressen, hvilket atter vilde være betinget af sammes Jndhold. Præsidenten svarede herpaa, at en Adresse hverken var budt eller forbudt; han opfordrede derfor Proponenten til at fremkomme med sin Motivering. Dr. Gulich holdt derpaa sit Foredrag. Jmod en Adresse talte de tvende Deputerede fra Flensborg, Agent Jensen og Senator Nielsen, saavelsom de nordslesvigske Deputerede Jensen fra Rinkenis og Nis Lorensen fra Lilholdt. En Committeee af følgende 7 Medlemmer nedsattes derpaa til at concipere Adressen: Etatsr. Prof. Falck. Dr. Gulich, Kammerherre v. Ahlefeld-Olpenitz, Pastor Lorenzen, Raadmand Hamckens, Etatsraad P. Luders og Etater. Esmarch. Commissarius hævede fremdeles Jndsigelse mod den 1ste Deel i den af Dr. Gulich forebragte Proposition, betræffende Forandring i Regeringssystemet. Præsidenten meente, at det var hans Sag at vaage over, at Forsamlingen holdt sig inden Lovlighedens Grændser, hvorfor ogsaa den omtalte Proposition skulde gaae den foreskrevne Vei. Den af Hertugen af Augustenborg indgivne Forfatnings=Proposition, hvis Motivering vil gaae foran alle andre, haabede man vil komme for paa Tirsdag.